Aleksandr Xarlov

Aleksandr Borisovich Xarlov (tugʻ. 1958-yil 18-mart, Toshkent, Oʻzbekiston Sovet Sotsialistik Respublikasi) — sovetlik va oʻzbeklik yengil atletika sportchi, 400 metrga toʻsiqlar bilan yugurish. Yengil atletika boʻyicha Jahon chempionatining bronza medali sovrindori, 1980-yilgi Yozgi Olimpiada oʻyinlari ishtirokchisi.

 Faoliyati 
U 1971-yilda murabbiy Vladimir Isaevich Brustinov bilan yengil atletika, bilan shugʻullana boshlagan u 110 metr boʻyicha ixtisoslashgan. U SSSR terma jamoasidagi debyutini 1975- yilda Xarkovda (Ukraina Sovet Sotsialistik Respublikasi) oʻsmirlar oʻrtasida oʻtkazilgan SSSR — GDR oʻyinida oʻtkazgan va 14,5 soniya hisobida gʻalaba qozongan. U birinchi marta 1976-yilda Oʻzbekiston kengashi „Burevestnik“ KSJ birinchiligi musobaqalarida 14,0 natija koʻrsatib, sport ustasi meʼyorini bajargan.

1977-yil 20-avgustda Donetskda (USSR) oʻsmirlar oʻrtasidagi Yevropa chempionati finalida 14.40 soniya (yarim finalda 14.18) natijani koʻrsatib, toʻrtinchi oʻrinni egalladi. 1978-yilda Gavanada (Kuba) boʻlib oʻtgan Jahon yoshlar va talabalar festivalida qatnashib, 14,15 soniya bilan ikkinchi oʻrinni egalladi. 1979-yilda SSSR terma jamoasida Belarusda xizmat koʻrsatgan murabbiy Anatoliy Yulin bilan shugʻullana boshladi va ixtisosligini 400 metrga toʻsiqlar bilan yugurish oʻzgartirdi.

1980-yilda u Moskvada (RSFSR) boʻlib oʻtgan Yozgi olimpiada oʻyinlarida qatnashadi va 50,79 soniya bilan yarim finalga chiqadi, u yerda 50,64 soniya bilan beshinchi oʻrinni egallaydi va finalga yugurishiga chiqmaydihttps://web.archive.org/web/20161204000000/https://www.sports-reference.com/olympics/athletes/kh/aleksandr-kharlov-1.html.

1982-yilda OʻzDJTIni murabbiy-oʻqituvchi mutaxassisligi boʻyicha tamomlagan. Oʻsha yilning sentyabr oyida u Afinada (Gretsiya) boʻlib oʻtgan yengil atletika Yevropa chempionatida ishtirok etadi va 49,56 soniya bilan oltinchi oʻrinni egallaydi.

1983-yil 20-iyun kuni Moskvada boʻlib oʻtgan SSSR xalqlarining VIII Yozgi Spartakiadasida Oʻzbekistonning hali yangilanmagan yangi rekordi — 48,78 soniya bilan xalqaro toifadagi sport ustasi meʼyorini bajarib, gʻoliblikni qoʻlga kiritdi. Oʻsha yili, 9-iyul kunida Edmontonda (Kanada) u 49,41 soniya bilan Yozgi Universiadasida chempion boʻldi va 9-avgust kunida Helsinkida (Finlandiya) boʻlib oʻtgan birinchi Jahon chempionatida bronza medalini qoʻlga kiritdi. 49,03 soniya vaqt bilan va Jahon chempionati sovrindori boʻlgan birinchi oʻzbekistonlik sportchiga aylandi. U 400 metr masofadagi barcha toʻsiqlarni oʻn uch qadamda bosib oʻtgan Edvin Mozesdan keyingi ikkinchi sportchidirhttps://www.worldathletics.org/athletes/ussr/aleksandr-kharlov-14349022.

 Manbalar 

Turkum:1980-yilgi Yozgi Olimpiada o'yinlaridagi yengil atletikachilari
Turkum:Oʻzbekiston yengil atletikachilari